En kvinde fik sig noget af en overraskelse søndag eftermiddag. Her drev hun nemlig til havs på sit surfbræt, og det fik både Nordjyllands Politi og Nordjyllands Beredskab til at rykke ud til Saltum Strand, hvor episoden fandt sted. Det oplyser vagtchef Karsten Højrup Kristensen. - Hun er kommet ind ved egen hjælp for fem minutter siden, oplyser vagtchefen dog, da TV2 Nord fanger ham. På nuværende tidspunkt er der både politi, ambulance, lægehelikopter og beredskab med båd til stede på stranden. Også Forsvarets redningshelikopter var kortvarigt forbi.

Opsummering:
Kvinden er dog kommet i land igen.